Jukka Hytti

Jukka Hyde Hytti (s. 1. syyskuuta 1961 Lauritsala) on helsinkiläinen teatterituottaja ja ohjaaja, joka on kansainvälisen Baltic Circle -teatteriverkoston ja -festivaalin perustajajäsen ja Q-teatterin jäsen. Hän on toiminut myös opettajana teatterialan oppilaitoksissa ja kulttuurituottajakoulutuksessa.

Hytti kirjoitti ylioppilaaksi lappeenrantalaisesta Kesämäen lukiosta vuonna 1980. Hän valmistui nuoriso-ohjaajaksi Mikkelin Paukkulasta vuonna 1984 ja työskenteli Helsingin poikakodissa, kunnes teatteri vei mukanaan. Hytti kävi teatteriohjaajakurssin Voionmaan opistossa vuonna 1988. 1990-luvun alussa hän liittyi Q-teatteriin.

Hytti on julkaissut Teatterituottajan oppaan sekä toimittanut yhdessä näyttelijä Jussi Lehtosen kanssa kirjan Kolme kerettiläistä - liettualaista nykydraamaa, jossa on Liettuan teatterihistoriaa ja nykytilaa luotaavien artikkelien lisäksi myös kolme liettualaista näytelmää Jussi Lehtosen kääntäminä.

Koulutukseltaan Jukka Hyde Hytti on kulttuurituottaja YAMK (HUMAK 2013). Johtamisen erikoisammattitutkinnon (JET) Hytti suoritti 2015. Vuodesta 2012 alkaen Hytti on työskennellyt Teatterin tiedotuskeskuksen (TINFO) kansainvälisten asioiden päällikkönä.

Kirjalliset julkaisut
Teatterituottajan opas, Like 2005. ISBN 952-471-484-1
Kolme kerettiläistä - liettualaista nykydraamaa, toim. Jukka Hytti ja Jussi Lehtonen, Like 2007. ISBN 978-952-01-0014-8
Kallio on nähnyt - runoa ja muuta tarinaa Soramontun laidalta, Teatteri Umpihanki 2010. ISBN 978-952-92-7559-5
Jälkiä / Traces - mietelmiä ja kuvia / aphorisms and images, Teatteri Umpihanki 2019. ISBN 978-952-94-1472-7 ISBN 978-952-94-1473-4 (EPUB)

Filmografia
Näyttelijänä
Joulubileet, 1996, Näyttelijä (apulaisgalleristi), järjestäjä
Lipton Cockton in the Shadows of Sodoma, 1995, Näyttelijä (1. poliisi), järjestäjä, rekvisitööri
Back to the USSR / Takaisin Ryssiin, 1992, Näyttelijä (kylähullu), stunt man (pyöräilevä Matsonska), rekvisitööri, lavastus, järjestäjä
Kalevala – Uusi aika, 2013, Näyttelijä (tulkki)

Lähteet
Skavabölen pojista Kaspar Hauseriin. Q-teatterin historiikki. https://like.fi/kirjat/q-skavabolen-pojista-kaspar-hauseriin/

Viitteet 

Suomalaiset kirjailijat
Suomalaiset teatteriohjaajat
Vuonna 1961 syntyneet
Elävät henkilöt